
Adott vendéglátóipari vállalkozás beruházásainak gazdasági elemzése

Adott vendéglátóipari vállalkozás beruházásainak gazdasági elemzése
A turizmus, a jövő iparága a szolgáltatásgazdaság legdinamikusabban fejlődő ágazata, melyben kiemelkedő szerepet kap a vendéglátóipar. Azonban a kereskedelmi vendéglátóhelyek száma stagnál, az italüzletek száma, illetve eladási forgalma pedig csökken. Ezt a tényt erősítette meg egy Pocsaj községben működő vendéglátóegység (söröző) tulajdonosa is. A kedvezőtlen gazdasági helyzet és a lakosság alacsony jövedelme következtében a település szórakozóhelyei között egyre jobban kiéleződik a harc vendégkörük megtartása és esetleges bővítése érdekében.
A tulajdonos fő célja a konkurens vállalkozásoktól eltérő szolgáltatás nyújtása. Céljai között szerepel különböző jellegű beruházások megvalósítása, új arculatot kölcsönözve ezzel a sörözőnek, melyek eredményeként növelheti forgalmát és többletbevételeket is realizálhat.
Egyik ötlete a belső kerthelyiség kialakítása, de tervei egy fagylaltozó és egy kültéri terasz kialakítása is. A beruházás gazdaságossági elemzése, mely a helyes gazdasági döntés megalapozását segíti elő. Általános célkitűzés a fejlesztés ökonómiai elemzése adott vállalkozás példáján keresztül. Hipotézisem szerint a söröző jövedelmezősége javul, a kezdeti befektetett tőke pedig belátható időn belül megtérül.
A fő célkitűzések mentén a beruházás megvalósításának realitását, meghatároztam a beruházási- és a működési költségeket, a beruházásnak tulajdonítható költség- és jövedelemviszonyokat, illetve ezek eredményét. A makro, illetve mikrokörnyezeti helyzet, a PEST, illetve a SWOT analízis elemzését követően elvégeztem a termelés hosszú távú gazdaságossági vizsgálatát, amelynek jellemzéséhez dinamikus beruházás-gazdaságossági számításokat rendeltem.
Mindkét beruházás kedvező megtérülési mutatókkal jellemezhető, a pesszimista tervváltozatban egyik esetben sem térül meg a tervezési időszakon belül.



